  Майя Бывальцева Россиысь тодосъя академилэн Урал ёзэтысьтыз Эскеронъёсъя удмурт федерал центрлэн Историяя, кылъя но литературая удмурт институтысьтыз тодосъя ӧнерчиос 1941-1945 аръёсы Быдӟым Атыкай ожын Вормонлы 75 ар тырмонлы сӥзьыса монография поттӥзы. Со сярысь ужъюртлэн пресс-службаез ивортӥз. Книгалэн авторез – истори тодосъя кандидат, Удмуртиысь тодос удысысь дано ужась Николай Родионов, тодосъя редакторез – Центрлэн кивалтӥсез воштӥсез, истори тодосъя доктор Людмила Бехтерева Архивысь ужкагазъёс, кунысьтымы но кунгож сьӧрысь авторъёсын поттэм ужъёс, Историяя, кылъя но литературая удмурт институтысь тодосъя ӧнерчиослэн эскеронъёссы вылын нырысьсэ туж мур возьматэмын, кыӵе инты басьтӥз Удмуртия Быдӟым Вормонын. Тодосчиос азьын ужась луэменыз но ассэ жалятэк тыршеменыз, Шаерзэ яратэменыз асьмелы тупа улон но эрик ваем калыклэн подвигез сярысь тодэ ваёнэз утён ужпум сылӥз. Тодэ вайытом, азьвылгес Ижкарын «Книга года на родине П. И. Чайковского» улосвылкуспо фестивальын-вожвылъяськонын вормисьёсты пусйизы.  Тегъёс: Мерлык Ижкар Удмуртия БыдӟымАтыкайож книгаос Вормонлы75  